पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड में कोविड संक्रमण की संख्या में जहां कमी आई है। वहीं पीएचसी में पदस्थापित दो कोविड पॉजिटिव चिकित्सक में एक चिकित्सक की जान चली गई। पीएचसी के डॉ. विद्यासागर पासवान रविवार को इलाज के दौरान चल बसे। वे किडनी की बीमारी से पीड़ित थे। डॉ. पासवान का इलाज उनके पटना स्थित आवास पर चल रहा था। एक सप्ताह पूर्व कोराेना टेस्ट की रिपोर्ट निगेटिव आयी थी, जबकि वे खाना नहीं खा रहे थे। शरीर काफी कमजोर हो चुका था। आक्सीजन लेबल भी घट चुका था। बुखार उतर नहीं रहा था। 31 अप्रैल को दोबारा कोरोना टेस्ट कराने पर रिपोर्ट पॉजिटिव और निमोनिया बताया गया। सोमवार को उनके पैतृक गांव दरभंगा जिले के कुशेश्वर स्थान के खलासीन गांव में दाह संस्कार कर दिया गया। निधन पर प्रभारी चिकित्सा पदाधिकारी डॉ. रविकांत की अध्यक्षता में शोकसभा हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn